**THURMAN SCRIVNER**

**SID**: Semmi rosszabbra nem is tudnék gondolni. Felesége és lánya meghalt egy autóbalesetben, frontális ütközés folytán. S bár kislány unokája túléli a balesetet, de meghalhat bármelyik pillanatban. Az orvosok már le akarták venni a lélegeztető gépről, hogy meghaljon, DE, ő garantálja az orvosoknak, hogy az unokája túl fogja élni! Ez következik mai műsorunkban, ami az „EZ TERMÉSZETFÖLÖTTI!”

Helló, Sid Roth vagyok, oknyomozó. Thurman Scrivnerrel vagyok itt. Figyeljetek! Én hallottam már szomorú helyzetekről, de ez az egyik legrosszabb. Ez bárkivel megtörténhet! Frontális ütközés autóval. Ez 2001 október 13-án történt. Ez az élettörténetedben valószínűleg a legrosszabb nap volt, amit valaha átéltél. Mi történt?

***THURMAN****: Aznap reggel Sid, feleségem és lányom elbúcsúztak, hogy Brownwood, Texasban egy születésnapi partin vegyenek részt.*

**SID**: Volt valami megérzésed arról, hogy valami rossz fog történni aznap?

***THURMAN****: Egyáltalán nem. Ugyanúgy köszöntem el a feleségemtől aznap, mint egy másik átlagos napon. A lányom 24 éves volt, az unokám 3 éves és egy teljesen átlagos, szokásos hétvégére akartak elutazni. Feleségem még fel is hívott útközben, azt mondta: „édesem, valószínűleg egész vasárnapig ott maradunk majd, tudod, szülinapi buli, sokan leszünk…” Szóval, aznap reggel 6-kor már útnak is indultak. Azt tervezték, hogy a szülinapi parti mellett elmennek az unokatestvérek, nagynénik, nagybácsik gyermekeivel együtt valami labdajátékra.*

**SID**: És hogy történt az autóbaleset? A másik sofőr részeg volt, vagy mi történt?

***THURMAN****: Épp mielőtt feleségem és lányom az autóval Stevenwheel, Texasba érkezett volna, kb. 6 kilométerre a várostól, pont egy dombtetőre érkeztek az úton, amikor a feleségem szíve megállt és véletlenül elkapta a kormányt bal oldali irányba. Én ezt nem tudtam, csak amikor hallottam, hogy feleségem 110 km/ órás sebességgel frontálisan ütközött egy teherautóval, akkor gondoltam bele, hogy a sok készülődés folytán a feleségem nem sokat aludt előző éjszaka, kb. hajnali egykor feküdtünk le és tudtam, hogy ő már ötkor fölkelt. Pedig feleségem jó sofőr volt, nem egészen 60 éves volt, 41 és fél évig voltunk házasok. Szóval, jól ismertem őt, épp ezért is alig hittem el, hogy nem ment időben lefeküdni, hogy kipihenje magát ezelőtt a hosszú út előtt.*

**SID**: Láthatnám azt a fotót, amin látszik az ütközés?

***THURMAN****: Igen, van egy fotóm az autóról.*

**SID**: Igen, és ha csak abba gondolunk bele, hogy 110-el száguldva ütközött a teherautóval, nos, próbálom átfordítani, hogy megtaláljam, de ebből szinte semmi nem maradt! Ez egyszerűen borzalmas. Mi volt az első, amit erről hallottál?

***THURMAN****: Szombat délután egy órakor történt, amikor épp a gyülekezetben tanítottam „Gyógyító Iskola” nevű összejövetelt tartottunk aznap és Isten Igéjét hirdettem. Én egy egyszerű gépészmérnök vagyok, de emellett Isten Igéjének tanítója is. És ahogy épp ott állok a gyülekezet előtt és tanítom őket Isten Igéjére, besétál az ajtón egy rendőr. Már épp be akartuk fejezni a reggeli összejövetelünket. Ez a rendőr már reggel 10.15-kor is járt nálunk, én azonban épp 10-kor mentem el otthonról, hogy odaérjek az alkalomra. Szóval semmit nem tudtam a történtekről. A hátsó ajtóhoz ment a rendőr, amikor odajött hozzám az egyik hölgy, és azt mondta: „Thurman, ez a rendőr veled akar beszélni!” Az első gondolatom az volt, hogy „lehet rossz helyen parkoltam a gyülekezet előtt az autómmal?” Majd odafordult hozzám és ezt kérdezte: „Ön Thurman Scrivner?” Azt feleltem: „Igen, uram!” Azt kérdezte: „Van egy Betti nevű felesége?” Azt mondtam: „Igen, uram!” Majd azt kérdezte: „Van egy Amanda nevű lánya?” Azt mondtam: „Igen, uram.” Erre ő: „Uram, baleset érte őket.” Azt kérdeztem: „Megsérültek?” Azt felelte: „Uram, mindketten elhaláloztak.”*

**SID**: Állj meg! Amikor ezt meghallottad, mi volt az első gondolatod? Biztosan sokkolt téged.

***THURMAN****: Pontosan. Olyan volt, mintha egy késsel szíven szúrtak volna. Majd a következő gondolatom, amikor azt hallottam, hogy mindketten meghaltak, hogy „Atyám, ők ott vannak Veled, a Mennyben!” Majd a következő gondolatom, mivel két kis gyermek volt ott az autóban velük, kérdeztem, mi van a két kisgyermekkel? Mivel aznap reggel úgy mentek el, hogy vitték a kislány unokámat és egy másik kislányt, aki ugyanolyan életkorú volt, mint az én unokám. Az mondta: „Elszállították őket a legközelebbi kórházba és mindkettejük állapota nagyon kritikus.”*

**SID**: Majd odaértél a kórházba, a szociális munkás üdvözölt, aztán mi történt?

***THURMAN:*** *Ahogy üdvözölt engem, azt mondta: „Uram, figyelmeztetnem kell önt arra, hogy mit fog látni, amikor belép abba a kórterembe. Azt mondtam erre: „Kedvesem, én mérnök vagyok, és jól tudom mi történik olyankor, amikor két vas ütközik egymással 110 kilométeres sebességnél, főleg úgy, hogy az egyik egy személyautó, a másik pedig egy teherautó.” Erre azt felelte: „Uram, szerintem el sem tudja képzelni, hogyan nézhet ki az unokája!” Azt mondta: „Sajnálom, hogy ezt kell mondanom, de semmi esély nincs arra, hogy ő ezt túlélje.” Én erre azt mondtam: „Dehogyis nem! Ő igen is élni fog!” Erre ő: „De hát uram, ez teljességgel lehetetlen!” Azt mondtam: „Kedvesem, én ismerem az egész Univerzum királyát és az Ő neve Jézus Krisztus! Ő a saját szavát adta nekem, hogy meggyógyul!”*

**SID**: Szólt hozzád Isten?

***THURMAN****: Nem!*

**SID**: Akkor hogy mondhatod, hogy szavát adta neked, tehát, hogy ígéretet tett?

***THURMAN****: De hát egy egész könyvet adott nekem, ami tele van az Ő Szavával! Az Úr maga azt mondta: „Még a saját nevem fölé is helyezem az én Beszédemet!”*

**SID**: Na de, az emberek mégis meghalnak. Feleséged és lányod is épp meghalt! Akkor mi az esély arra, hogy az unokád nem hal meg? Sajnálom, hogy ezt ilyen keményen kérdezem, de érdekel!

***THURMAN****: Ez egy olyan dolog Sid, amit én magam sem értek. Nem értem, hogy mi adott engedélyt az ellenségnek arra, hogy ezt megtegye. Az egyetlen magyarázat, amit eddig találtam, az a Jób könyve. A Jób könyvében ugyanez történt. Az ördög a király elé jött a Mennyben és az Úr megkérdezte sátánt: „Mit gondolsz az én hűséges és megbízható szolgámról, Jóbról a földön?” Erre ő azt felelte: „Hát persze, hogy hűséges és megbízható, mivel megáldottad őt minden jóval, szép családdal, anyagi javakkal, és mindennel, tehát nem is nehéz így megbízhatónak és hűségesnek lennie!” Azt mondta: „Engedd meg, hogy megbántsam különféle dolgokkal, hogy bebizonyítsam neked, hogy azonnal az arcodba átkoz majd téged!” Szóval, az Úr legális jogot adott neki.*

**SID**: Had kérdezzek tőled valamit. Figyelj! Egész életedben Istent szolgáltad! Elvesztetted a feleséged és a lányod és azt mondták, fel sem fogod ismerni az unokád. Nos, miért nem haragudtál meg mégsem Istenre?

***THURMAN****: Ismét csak a Jób könyvét tudom idézni. Jób nem haragudott Istenre. Imádta Istent.*

**SID**: Oké, de ez Jób volt. TE hogy tudtad ezt megtenni?

***THURMAN****: Úgy, hogy tudom: „Isten tegnap, ma és mindörökké ugyanaz! Ő soha meg nem változik!”*

**SID**: Ezek csupán klisék sokak szerint…

***THURMAN****: Ezt is jól tudom, de én akkor is tudom mindezeket a szívemben! Tudom, hogy ez a könyv, ami a Biblia, nem hazudhat!*

**SID:** Várj! Miután láttad az unokád… A szociális munkásnak igaza volt?

***THURMAN****: Igen, szörnyen nézett ki, a felismerhetetlenségig roncsolódott az arca és a teste is. A kicsi arca szó szerint darabokra volt szaggatva. Az összes létező csont szilánkosra volt törve az arcán. Minden vérvörös volt rajta, vér folyt a szemeiből, orrából, szájából, füléből. Annyira megduzzadt az arca, hogy hihetetlen volt.*

**SID**: Biztosan megnémultál, szinte talán lebénultál a látványtól…?

***THURMAN****: Én úgy sétáltam be abba a kórterembe, hogy ismerem a Királyomat! Az Ő neve: Jézus! És én ennek tükrében láttam a helyzetet!*

**SID**: De tényleg…? Te tényleg így láttad? Értitek a helyzet súlyosságát? Elveszítette a feleségét, elveszítette a lányát, kis unokája a felismerhetetlenségig csonkult, akinek semmi esélye a túlélésre és ő azt mondja nekem, hogy Istent imádja mindeközben! Számomra már ez önmagában is lenyűgöző! Mindjárt visszajövünk!

**SID**: Helló, Sid Roth vagyok, oknyomozó Thurman Scrivnerrel. Egyszerűen hihetetlen. Jelentést kap arról, hogy meghal a felesége, frontális ütközés folyamán autóbalesetben. A feleségével együtt a lánya is meghalt, a kislány unokája felismerhetetlen, semmi esély arra, hogy túlélje a sérüléseit. Bemegy a kórházba és garantálja az orvosoknak, hogy az unokája élni fog, bemegy a kórterembe teljesen felkészületlenül. Teljesen rémületbe esve sokkolt a látvány, vagy sírni kezdtél, amikor megláttad az unokádat?

***THURMAN:*** *Nem sírtam, semmilyen rosszat nem éreztem!*

**SID**: Akkor mit csináltál?

***THURMAN****: Az Úr erejében sétáltam be oda!*

**SID:** Lehet te más vagy, de ha én megláttam volna az én saját kislány unokámat így, darabokra hullottam volna…

***THURMAN:*** *Mindenki más is épp ezt mondta. Akik ismertek engem, hogy sok éve már Isten szolgálatában álltam, és tudták, hogy ezen a teljes területen is egyébként is egyedi voltam, és ezt mindenki tudta, mert erős hit ember voltam. Sokan mondták akkor, hogy mindaz, amit tanítottam addig, aznap meglátták, hogy nem csupán beszélek róla, de meg is élem azt! Látták megtörténni aznap azt, amit addig csupán hallottak tőlem. Úgy sétáltam be abba a kórterembe telve a szívem hittel, hogy egyetlen könnycsepp sem volt a szememben! Azzal a teljes meggyőződéssel mentem be oda, hogy Isten megteszi azt, amit megígért és én Őt dicsőítve és imádva mentem be!*

**SID:** Mit csináltál aznap este?

***THURMAN****: Aznap este bementem és megálltam a két kislány ágya között, és Isten Igéjét idéztem. Megvallottam azokra a kislányokra.*

**SID:** Mennyi ideig tetted?

***THURMAN****: Nos, egyszer vallottam meg az Igét, majd ott álltam és dicsértem és imádtam Istent az elkövetkező 10 órán keresztül! 10 órán keresztül álltam ott!*

**SID**: Csak úgy közted és köztem: Mi ment végbe az elmédben? Eltelt egy óra, majd két óra és látod, hogy az unokád és a kis barátnője is mindketten a lélegeztető gépen alig élnek már… Mi ment végbe az elmédben? Harcoltál, küzdöttél a gondolataiddal?

***THURMAN****: Ó persze! Az ellenség mindennel próbálkozott, hogy elhitesse velem, ez teljességgel lehetetlen. Azt mondta nekem: „Nézz rá!” Én pedig ellenálltam annak, hogy testi síkon nézzek rá, a realitás világában. CSAKIS a szellemi szféra szerint néztem rá, ahol Istennel nincsenek határok és korlátok! Szellemi síkon minden lehetséges.*

**SID**: Az est eltelte után jött az orvos, megvizsgálta és elmondta mi a prognózis. Mit mondtak neked ekkor?

***THURMAN:*** *Az orvos továbbra is azt mondta, hogy teljesen lehetetlen Katlynn számára, hogy túlélje ezt a helyzetet. Az orvos azzal fordult hozzám, hogy adjam föl.*

**SID**: Nem mondta, hogy van egy hajszálnyi esély?

***THURMAN****: Nem, azt mondta abszolút semmi esély sincs! Azt mondta az agyán lévő nyomás 20-as, ami nem csupán kritikus, hanem a kritikusnál is kritikusabb! Azt mondta az agyában vezető erek elszakadtak és szó szerint az agya szabadon lebegett a fejében, semmi összeköttetése nem volt semmivel.*

**SID**: Semmi esetre sem tudták összekapcsolni műtétileg…?

***THURMAN****: Nem, azt mondták, hogy az teljességében lehetetlen. Erre én azt mondtam: „Ami az embernek lehetetlen, az Istennek lehetséges!”Azt mondták agy nélkül lehetetlen életben maradni, tehát ez a gyermek teljes lehetetlenség.*

**SID**: Ekkor összezuhantál?

***THURMAN****: Nem, egyáltalán nem! Sőt, még jobban megnőtt a hitem!*

**SID**: Mi jött ki a szádon, amikor az orvos egy ilyen rossz jelentést adott neked?

***THURMAN:*** *Azt mondtam: „Nem csupán élni fog ez a két kisgyermek, hanem szaladgálni és játszani fognak ismét, és ez hirdetni fogja az én Istenem dicsőségét és garantáltam nekik, hogy az én Istenem megteszi ezt és mindketten élni, játszani és szaladgálni fognak!*

**SID**: Felsorolnád mindazt, ami rossz volt az unokádnál?

***THURMAN****: Először is, a legrosszabb talán az volt, hogy az agya le volt választva a szemeitől. A becsapódásnál a feje úgy hátraesett, hogy az agya levált az idegektől, így a szeme is teljesen levált. Az egész arca darabokra volt szaggatva. Az összes arccsontja széttört, mivel az előtte lévő székbe ütötte be a fejét és 110 kilométeres sebességű becsapódásról beszélünk… A koponyája öt helyen volt szétzúzva. Emellett testében annyi sok belső sérülése és belső vérzése volt, hogy képtelenség volt mindent megállapítani, vagy számomra megjegyezni mi minden volt rossz. A jobb térde össze volt törve és azon a lábán, két helyen is nyílt törés keletkezett. Ez mind rossz volt a drága kis unokámmal. Az orvos erre azt mondta: lehetetlen a helyzet.*

**SID:** Ha pedig a látóidegek leváltak az agyáról, akkor biztos, hogy nem is láthatott volna semmit. Ugye?

***THURMAN:*** *Azt mondták teljesen megvakult, de persze eszméleténél sem volt, teljesen ki volt ütve, egyetlen izom sem mozdult meg rajta. De elmondták, hogy soha nem is lenne képes látni. Egy héttel később, mikor bementem a kórházba, próbáltak a kis tüdejébe oxigént pumpálni… Dr. Marks, aki a neurológia osztályának főorvosa volt, a „Cook’s Orvosi Központban” azt mondta: „Javaslom, hogy vegyük le a lélegeztető gépről, húzzuk ki azt a csövet belőle és ha meghal, ne élesszük újra.”*

**SID:** Miért volt benne az a cső?

***THURMAN****: Gépek pumpálták bele a levegőt, és az a cső, amit a testébe vezettek, azt mondta az orvos: egyedül az tartotta még életben. Szóval, napi több alkalommal levegőt, oxigént pumpáltak a tüdejébe és azzal egy időben folyadékot próbáltak kifelé pumpálni belőle. Erre mondta az orvos, hogy ha kihúzzák belőle azt a csövet, meg fog halni. És a javaslata az volt, hogy húzzák ki.*

**SID**: Te mit mondtál erre?

***THURMAN:*** *Azt mondtam: „Nem uram, ő nem fog meghalni!” Élni fog és lélegezni, és kihirdeti Isten dicsőségét! Ezt én garantálom. Azt felelte: „De uram, erre semmi esély nincs!” Azt is mondta: „Két MRI tesztet is elvégeztünk és egyik sem mutatott agyi tevékenységet nála!” Azt kérdeztem: „mi a helyzet a szemeivel?” Azt mondta: „látszólag minden rendben van a szemeivel, csak mivel az agyától le van választva, a látóidegek nem kötik össze, így soha nem lesz képes látni és a világon nem létezik olyan műtéti beavatkozást, ami azt vissza tudná tenni.”*

**SID**: Mit mondtak, képes lesz valaha is enni?

***THURMAN****: Nem! Egyáltalán nem volt képes sem enni, se semmi mást csinálni, mivel teljesen el volt választva minden ott belül. Tehát nem tudott az agy parancsot adni sem a légzésre, sem az evésre, semmire. Azt mondta az orvos így teljesen lehetetlen számára, hogy életben maradjon. De én továbbra is kitartottam amellett, hogy „Nem uram, az én Istenemmel ez akkor is lehetséges!”*

**SID**: És végül ki is húzták belőle azt a csövet?

***THURMAN:*** *Igen! Hétfőn volt a megbeszélésünk és csütörtök reggel húzták ki belőle a csövet. Dr. Davis, aki egy nagyon drága keresztény hölgy, azt mondta, életében most lát először olyan embert, aki visszautasítja a valóságot, a realitást. Azt kérdeztem tőle: „Ön szerint az én kis unokám valóság? Realitás?” Azt felelte: „persze!” Azt mondtam neki: „Nem hölgyem! Ez a Biblia, amit itt tartok a kezemben az egyetlen valóság ezen az egész világon!”*

**SID**: Szóval, amikor kihúzták azt a csövet belőle, úgy gondolták, hogy meg fog halni?

***THURMAN****: Teljesen tudatában voltak annak, hogy meghal.*

**SID**: Miért?

***THURMAN****: Mind amiatt, amit láttak a műszereiken. A teszt eredmények, az MRI, stb. azt mutatta ki, hogy semmilyen agyi funkciója nincs, semmi, ami a vezérlést adná arra, hogy lélegezzen, mozogjon, stb. Tehát abból, amit láttak, azt állapították meg, hogy ő életképtelen, tehát meg fog halni. Ez egy lehetetlen helyzet volt, mert így soha nem láttak még egy gyermeket sem életben maradni. Ezt mondta Dr. Davis, sőt, még Dr. Marks is, a főorvos.*

**SID:** Az volt a szándékuk, hogy miután kihúzták belőle a csövet, nem segítenek neki többé és csak úgy hagyják őt meghalni?

***THURMAN:*** *Az orvos természetesen irgalmas próbált lenni, azt mondta: „Ki fogjuk húzni a csövet és természetesen ő meghal, de nem szabad újjáéleszteni, mert olyan lesz, mint a zöldség. Nem fog sem látni, sem hallani, sem beszélni…*

**SID**: De az ő nagyapja mégis azt mondta: „én garantálom, hogy élni fog és nem fog meghalni!” Mindjárt visszajövünk!

**SID**: Hihetetlen! Sid Roth vagyok, oknyomozó. Elvesztette feleségét, lányát, frontális ütközésben, mindeközben a kislány unokájának az orvosok semmi esélyt nem adtak az életben maradásra, szóval kihúzzák szájából a lélegeztető gép csövét. Az orvos azt mondta, nem fogja ezt túlélni, ha pedig mégis, csupán zöldség lesz belőle, szóval az a kegyelmes lépés, ha kihúzzuk a csövet… DE, te garantáltad, hogy ez nem történhet meg. Mi történt volna akkor, ha kihúzzák ezt a lélegeztető csövet és a kislány elkezd köhögni?

***THURMAN****: Akkor levegőt kellene pumpálni a tüdejébe, mert ha köhögni tudna, ez azt is jelentené, hogy lélegezni is tud és azt is, hogy a tüdejében lévő folyadéktól is meg tudott volna szabadulni. De azt mondták, hogy ez teljesen kizárt, hogy megtörténik. Én azonban garantáltam nekik, hogy abban a pillanatban, hogy kihúzzák a csövet, lélegezni fog és köhögni is fog!*

**SID**: És mi történt?

***THURMAN****: Ahogy kihúzták a csövet, kettes szinten lélegzett és köhögött!*

**SID**: Nos, akkor az első garancia működött! Na de még mindig vak és süket és csupán egy kicsivel több, mint a zöldség, mi történt ezután?

***THURMAN****: Újra és újra ugyanoda lyukadtunk ki, én megvallottam minden egyes nap Isten Igéjét az életére. Ahogy mondtam, a kis arca össze-vissza volt törve, azonban két héten belül, egyetlen sebhely sem maradt az arcán!*

**SID**: De hát ez hogy lehetséges?

***THURMAN****: A János 14:13-14-et idéztem és azt vallottam meg az arcára. Minden egyes nap, többször is egy nap.*

**SID**: Egyáltalán nem volt szüksége plasztikai műtétre?

***THURMAN:*** *Egyáltalán nem! Sőt, semmilyen műtétet nem hajtottak végre rajta! Egyetlen egy műtét sem történt!*

**SID**: Röviden elmondanád mi történt a kis barátnőjével, aki szintén ebben a helyzetben volt?

***THURMAN****: A kicsi Kelly, aki 6 éves volt, a feje a homlokánál kettészakadt és szó szerint hátul lógott lefelé. Medencéje mindkét oldalon eltört. Rá is azt mondták, hogy nem fogja túlélni, amikor garantáltam nekik, hogy igenis élni fog ő is. Isten Igéjét vallottam meg őrá is. Szülei saját kezükkel húzták vissza Kelly fejére a bőrt. Az orvosok visszavarrták, de egy hatalmas sebhely maradt a helyén. Egy héttel a baleset után kikerült a sürgősségi osztályról, egy másik héttel később már a kórházból is hazaengedték. Az orvosok teljesen elképedtek ezen. Azonban két és fél héttel később Kelly már iskolában volt, szaladgált és játszott!*

**SID**: Hogy csinálta ezt törött medencékkel?

***THURMAN****: Az orvosa is épp ezt szerette volna megtudni!*

**SID**: No de, térjünk vissza a te kis Katlynnhez! Hazavitted őt a kórházból, és utána mi történt?

***THURMAN****: Hazavittem és Isten Igéjét vallottam meg rá minden nap. Parancsoltam a kicsi testének, hogy erősödjön meg a Jézus nevében! Addig parancsoltam a testének, hogy legyen erős, amíg fel tudott ülni. Majd el kezdtem parancsolni a testének, hogy legyen elég erős ahhoz, hogy föl tudjon állni, ne csak ülni. Amikor ez is megvolt, elkezdtem parancsolni a testének, hogy járjon a Jézus nevében! Csupán néhány nap leforgása alatt felült, majd felállt, aztán járni kezdett, de még mindig teljesen vak volt. Majd összejöttünk 40-en egy imaalkalomra, mivel mindent megtettem, amit csak tudtam, de nem tért vissza a szeme látása.*

**SID**: Álljunk meg egy pillanatra! Azt mondtad, a látó idegek leváltak a szeméről és senki nem tudott semmit sem tenni ez ügyben.

***THURMAN****: Az orvosok azt mondták mindarra, ami MÁR megtörtént, hogy ez mind teljességgel lehetetlen. Pl. ahogy összetört a jobb térde, azt mondták, műtéti beavatkozás nélkül soha nem fog tudni járni. Nem engedtem meg nekik, hogy megműtsék a térdét. Az Úr tökéletesen meggyógyította a térdét. A bal lábán sem, sőt az egész testén, egyáltalán semmilyen műtétet nem hajtottak végre! Jézus tette meg mindezt! Majd összejöttünk és együttesen imádkoztunk két órán keresztül. Az ima után három héttel, fogta az Úr és a látóidegeket – vagy bárminek is nevezik azt - összekapcsolta a szemével és ma már lát, minden probléma nélkül!*

**SID**: Oké, tehát most már lát, szaladni is tud, de mi a helyzet az étkezéssel?

***THURMAN****: Nem tudott enni, és nekem segítenem kellett neki…*

**SID**: Akkor hogy jutott táplálékhoz?

***THURMAN****: Egy kis csövön keresztül, amit a gyomrába kötöttek. Annak végén volt egy kis csatlakozó egy kis pumpával. Azon keresztül etettük őt. A kórházat elhagyva, az orvos azt mondta soha ne adjunk se enni, se inni neki, mert az végezne vele. Szóval hazamentem és elkezdtem erre a helyzetre is megvallani Isten Igéjét és kértem az Urat, hogy hozza ezt rendbe. Két havonta vissza kellett vinnünk őt felülvizsgálatra és mindvégig ezen a kis csövön keresztül tápláltuk őt, úgy, hogy folyadékot injekcióztunk a gyomrába. Semmi nem működött. Minden két hónapban mentem be vele, és akkor már 10 hónap telt el, és még mindig nem működött. Ekkor az Úr elé mentem imában és azt mondtam: „Uram, valahol biztosan hibáztam, vagy valamit elrontottam, biztos, hogy valamit nem csináltam jól.” Így visszatértem a Márk 11:24-hez és újra elolvastam ezt az Igeverset. Azt mondja az Ige, hogy bármit, amit kérünk, az angol szerint: „amire vágyunk” – nos, én arra vágyom, hogy az unokám gyomra és emésztése működjön. Azt mondja az Ige: „amikor imádkozol, higgy abban, hogy megkapod, és a tiéd lesz!” Ekkor felismertem, hogy vétkeztem, mert nem Istenben bíztam, hanem az orvostól vártam, hogy elmondja nekem, hogy most már rendben van. Ekkor megtértem és kértem az Urat, hogy bocsásson meg nekem. Majd újra kértem Őt a Márk 11:24 szerint, hogy hozza rendbe az emésztését, majd megköszöntem Neki, hogy ezt meg is tette és kisétáltam. Elmentem a házukba és azt mondtam az apukájának, hogy Isten ránk várt, hogy szájon keresztül adjunk neki enni, de ezzel eddig apukája nem értett egyet.*

**SID**: Hát, ha az én lányomról lett volna szó, én sem értettem volna egyet, mivel az orvosok azt mondták, az a halálát okozhatja.

***THURMAN:*** *Így van. De apukája is megláthatta, az összes többi csodálatos dolgot, amit tett vele az Úr. Végül azt mondta nekem: „Rendben van! Minden más dologban is igazad volt, így meg fogjuk etetni őt!” Szóval, leültettük, adtunk neki egy csésze alma szószt enni és egy kis üveg gyümölcslevet, és ő evett és ivott!*

**SID:** Várj, várj, de hát úgy volt, hogy ettől meghal!

***THURMAN:*** *Ezt az orvosok mondták!*

**SID**: De hogy tehetted ezt?

***THURMAN:*** *EZ A JÉZUSBA VETETT HIT!*

**SID**: De tudtad, hogy ez mit vonhat maga után…?

***THURMAN****: De azt is, hogy Isten mit tud tenni akkor, ha Benne bízunk!*

**SID**: Te nem élsz a realitás talaján, ugye?

***THURMAN****: Nem! Egyáltalán nem!*

**SID**: Valami sokkal erősebb talajon élsz, ugye?

***THURMAN****: Így van! A hitén! Ezért mondtam ki ezt az Igét, ő pedig evett és ivott! És azóta sem volt semmilyen problémája az emésztéssel! Onnantól fogva a következő 6 héten át normális módon tápláltuk őt. Ahogy eljött a 12. hónap és bevittük a „Cook’s Orvosi Központba” felülvizsgálatra és megvizsgálták a székletet, mindent, látták, hogy ez működik!*

**SID:** Árulj el nekem valamit. Egy ici-pici kozmetikai sebészeti beavatkozás sem történt az arcán?

***THURMAN****: Nem! Egyetlen egy kés, egyetlen egy műtéti kés sem érte a testét!*

**SID**: Én láttam őt, de egy karcolás sem látszik rajta!

***THURMAN:*** *Az Univerzum Királya tette ezt, és az Ő neve: Jézus! Ez az egyetlen válaszom erre, Sid! Az Ő Igéjén álltam, az unokám teljes és tökéletes gyógyulásának végbemeneteléig és Ő megjelent! Én pedig dicsérem és imádom Őt ezért!*

**SID**: Szeretném, ha most mindnyájan megnéznénk Katlynnt! Katlynn, idejönnél a nagypapádhoz?

***THURMAN:*** *Katlynn drágaságom, gyere ide a nagypapihoz! Gyere cukorkám! Gyere! Már itt is van! Gyere körbe, ide hozzám! Most öt éves már! Lépj ide föl a nagypapihoz, gyere!*

**SID**: Az egy jó nagy lépés föl!

***THURMAN****: Gyere cukorkám! Dicsőség Istennek! Micsoda Istent szolgálunk mi!*

**SID**: Katlynn, csikis vagy? Ha megcsikizlek így, csikis lennél…? Nem…? Szereted a nagypapit? Adsz neki egy puszit? Tudod, hogy ő nem lenne itt ma, ha te nem hittél volna így Istenben?

***THURMAN****: Ez így van!*

**SID:** Hú, most te csikizel engem! Úgy gondolod így a fair, ugye? Játszhatunk! De tudjátok, ez túlszárnyal minden játékon, mert ez itt a realitás, a valóság! Ezt az embert azzal vádolták, hogy nem él a realitás talaján! Én pedig most őket vádolom azzal, hogy nem élnek a realitás talaján! Látjátok, amit mi, emberek realitásnak nevezünk, az egy ideiglenes, múlandó dolog, de létezik egy természetfölötti valóság, melyet úgy nevezünk: „örökkévalóság”! Thurman betekintést kapott ebbe a valóságba! Betekintést kaptál ebbe a világba, méghozzá Isten Igéjén keresztül! Nem azáltal, amit hallottál, hanem csakis Isten Beszédének ígéretei által! Tudjátok mit? Mondhatnánk azt, ha csak ő hallott volna valamit, hogy hálásak vagyunk azért, hogy ő azt hallotta. DE ez sokkal jobb annál! Mert ez olyan, ami le van írva a Bibliában! Mi az, amivel küzdesz és küszködsz most? A Biblia azt mondja: „Minden lehetséges annak, aki hisz!” Nem csupán azért, mert van hited. Ne a saját hitedben legyen hited! Abban legyen hited, amit Isten elvégzett! Amit már megtett! Legyen hited Isten jóságában és szeretetében! Mi az, amire szükséged van az életedben? Szeretnék most egyetértésbe kerülni veled! Csak nézzétek meg az arcát! Hol vannak a sebhelyek? Sehol! Nem lehet látni őket. Hová tűntek? Egyetlen kis karcolást sem lehet ott látni, Katlynn! Egyáltalán semmit! Te látsz valami heget valahol? Tudom, hogy nem. Figyeljetek ide! Isten annyira jó! Annyira szeret téged, mint Katlynnt, vagy engem. Ó, mennyire szeret Ő téged! És tudod, hogy érezheted is ezt a szeretetét? Ez igenis lehetséges! Érezheted, amint Jézus karjaival ölel át téged! Azért mert tökéletes vagy? Dehogyis! Hanem azért, mert Ő épp úgy szeret téged, ahogy vagy! Ha csak annyit mondasz: „Istenem, had váljon Jézus valósággá számomra!” Nincs szükséged nagy teológiára, még csak ki sem tudom mondani ezt a szót. Szóval, nem kell teológusnak lenned ehhez! Csak egy dologra van szükséged. Légy őszinte! Isten is az, légy te is az!

**2. rész (részlet)**

**SID:** Thurman egy nagyon szokatlan gyógyító iskolában tanít. Garantálja, hogy az emberek meg fognak gyógyulni. De ebbe még nem kezdünk bele. Éppen egy gyógyító iskolai órát fejez be, amikor kap egy olyan telefonhívást, amilyet senkinek nem lenne szabad kapnia: A feleséged és a lányod autóbalesetet szenvedtek, és mindketten meghaltak. A kislány unokád és a barátnője az életükért küzdenek. Legjobb, ha máris elindulsz a kórházba, és megtudod, hogyan tovább.

***THURMAN****: Nos, a legelső dolog, amit tettem abban a gyógyító iskolában, és amit mindenkinek tudnia kell, az az, hogy minden a javunkra van, és Isten mindent az uralma alatt tart. És mivel én az Ő tiszteletteljes félelmében voltam, bár elvesztettem a feleségem és a lányom, az első dolog, amit tettem azelőtt a gyógyító iskolai osztály előtt, az az volt, hogy leestem a térdeimre és elkezdtem imádkozni és imádni az Urat. Dicsértem az Urat és dicsőítettem valószínűleg 20 vagy 15-20 percig. És aztán felkeltem és hazamentem, és fogtam a fiamat, és átsétáltunk a Cook’s Orvosi Központba, és ott elmondták nekünk, hogy a feleségem és a lányom elhunytak, az autóroncsban haltak meg, és a kislány unokám és a másik kislány válságos állapotban vannak, valószínűleg nem fogják túlélni, különösen a lányunokám.*

**SID:** Mondd el, hogy mi volt a baj az unokáddal, és hogy mit mondtak róla az orvosok!

***THURMAN:*** *Mire odaértem, a feje, először is, kétszeresére dagadt, és vér folyt az orrából, a füleiből, a szájából, mindenhol nyílás volt a testén, a szemeiből is vér folyt. A koponyája öt helyen sérült meg, az agytörzse teljesen levált. És amikor ezt mondták nekem, azt mondtam: „Doktor úr, ez azt jelenti, hogy az agy szabadon fog lebegni a fejében?” Azt mondta: „Igen”. Azt mondta: „A szemek kilökődtek az agyból, az agytörzs levált, a koponya összezúzódott. Azt mondta: „Minden szerv károsult a testében.” És ő azt mondta: „A jobb térde összezúzódott, és a bal lába eltört, pontosan térd és boka között.” És ő azt mondta: „Lehetetlen, hogy életben maradjon, teljességgel lehetetlen.”*

**SID:** Amikor ezt mondták neked, mi volt az első dolog, ami kijött a szádon?

***THURMAN****: Isten Igéje, a Jn.15.7.-ben azt mondja, van egy kötőszava, hogy „ha”, ez a „ha” nagy szó, jelent valamit!: „Ha megmaradtok énbennem, és beszédeim megmaradnak tibennetek, akkor bármit akartok, kérjétek, és megadatik nektek.” Úgyhogy én emlékeztettem az Urat, és azt mondtam: „Uram, te jobban ismered a szívem, mint bárki más.” És azt mondtam: „Uram, te tudod, hogy én szolgáltalak téged, szerettelek téged, dicsértelek téged és imádtalak téged. Tudod, hogy órákat töltöttem minden nap a te Igéddel, és így tudom, hogy ezek az ígéretek rám vonatkoznak. Én a te fiad vagyok”. Úgyhogy én elkezdtem idézni az igehelyeket, és azt mondtam: „Uram, azt akarom, hogy az arca meggyógyuljon. Azt akarom, hogy az arca olyan legyen, mintha fölvarrnák, össze lehessen illeszteni, és nem akarom, hogy hegesedjen. Nem akarom, hogy úgy nőjön fel, hogy sebhelyek legyenek az arcán. Te azt mondtad, hogy kérhetek akármit, úgyhogy azt akarom, hogy az arca gyönyörű legyen és sima, forradások nélkül. Azt akarom, hogy illeszd össze az agytörzsét újra, illeszd össze a koponyáját, kapcsold össze újra a szemeit az agyával, és aztán rögzíts mindent a testében.” És azt mondtam: „Nem fogok engedni semmit az orvosnak, hogy tegyen. Teljesen benned fogok bízni.” És így is tettem. És Isten természetesen elkezdte őt gyógyítani.*

**SID**: Na már most, amikor az orvosokkal beszéltél, ezen a ponton, volt bátorságod azt mondani, hogy én garantálom?

***THURMAN:*** *Igen, volt.*

**SID**: El tudjátok képzelni, hogy az egyik orvos zsidó volt?

***THURMAN:*** *Igen, az volt.*

**SID:** Hogyan tudtad garantálni a gyógyulást, mikor az unokád lélegeztető gépen volt? Le akarták róla kapcsolni, mivel azt mondták, hogy neki már biztosan nincs remény. Mit mondtál?

***THURMAN****: Nos, én azt mondtam: „Tudják, én garantálom Önöknek, hogy ha lekapcsolják a gépről, ő nem fog meghalni. És Dr. Davis, aki egy gyönyörű 35-40 év körüli női orvos, azt mondta: „Uram, maga az egyetlen olyan ember, akit valaha is ismertem, aki teljesen visszautasítja, hogy elfogadja a realitást. Azt mondta: „Tudja, amikor lekapcsoljuk őt, akkor meg fog halni.” Azt mondtam: „Kedvesem, semmi esetre sem fog meghalni.”*

**SID**: Várj egy pillanatot! El tudsz képzelni egy ilyen hitet, egy ilyen kitartó hitet? Én hiszem, hogy ez a normális, ahhoz, hogy az egész világ normális legyen. Úgyhogy levették a lélegeztető gépről, és mi történt azután?

***THURMAN:*** *Valójában biztosítottam őket a felől, hogy a gépen túl is lélegezni fog önállóan, amikor leveszik róla. Úgyhogy volt ott egy szoba, tele orvosokkal és nővérekkel, és elkezdték levenni a gépről. És amikor levették róla, elkezdett lélegezni még két pontot a gépen túl is önállóan.*

**SID:** Tudjátok, mindezen körülmények között meginterjúvoltuk Thurmant, amikor a kislány unokája 4 éves volt. Szeretnétek látni őt ma, akiről az orvosok azt mondták, hogy nem élhet, vége van? Nézzétek meg őt!

*(videó) Sid: Tudjátok, látnom kell kicsi Katlynnt! Katlynn, idejönnél nagypapához? Itt egy nagyot kell lépni. Thurman: Gyere, gyere, drága! Dicsőség az Úrnak! Milyen csodálatos Istent szolgálunk! Sid: Katlynn, csikis vagy még? Ha ide nyúlok, csiklandós vagy itt? (videó vége)*

**SID:** Ő még mindig csiklandós. De hány éves is ma, és elmondtad nekem, hogy vettél neki egy lovat.

***THURMAN****: Igen.*

**SID**: És kíváncsi vagyok, hogy az a zsidó orvos mit mondott az egészről a gyógyulása után?

***THURMAN****: Nos, el fogom neked mondani pontosan, hogy mit mondott. Amikor visszavittem őt egy felülvizsgálatra és látta, hogy hogyan jár, felvette, és bement vele az orvosi szobájába, feltette egy orvosi ágyra, és elkezdte megvizsgálni. És én azt mondtam: „Dr. Marks, mit gondol az én Jézusomról most?” Azt mondta: „Uram, minden, amit mondhatok az az, hogy Valaki, aki sokkal nagyobb én, összerakta ezt a kislányt.”*

**SID:** Most ő tényleg egy gyönyörű lány. Hány éves is?

***THURMAN:*** *Tizenhét.*

**SID:** Tizenhét éves…